पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना प्रबंधन को लेकर सरकार की ओर से घोषित लॉकडाउन के पहले दिन बुधवार को ही प्रखंड क्षेत्र में व्यापक असर देखने को मिला। सुबह 7 से लेकर 11 बजे तक तो आवश्यकता अनुसार दुकानें खुली रही। लेकिन 11 बजते ही बीडीओ दुनिया लाल यादव, सीओ आनंद चंद्र झा व थानाध्यक्ष पंकज कुमार के नेतृत्व में पुलिसकर्मियों ने हसनपुर बाजार में सड़क पर उतर कर दुकानों को बंद कराना शुरू कर दिया। पदाधिकारियों ने दुकानों को बंद कराने के साथ ही बाजार में बेवजह घूमने वाले लोगों को भी हड़काया।
बाजार की सड़कों से होकर गुजरने वाले दो पहिया व चार पहिया वाहन चालकों को रोक कर सफर तय करने का कारण पूछा। इस दौरान एक जगह जुटे अधिक संख्या में जुटे लोगों को सोशल डिस्टेंसिंग कायम रखने व मास्क लगाने की सख्त हिदायत दी गई। लॉकडाउन के आदेशों के अनुपालन के लिए प्रशासनिक तौर पर बरती गई सख्ती से सुबह 11 बजे के बाद से ही सड़कों पर सन्नाटा पसर गया। बाजार में जहां पहले सुबह से लेकर देर शाम तक लोगों की भीड़ जुटी रहती थी, वहां सड़कों पर सन्नाटा पसरा रहा।
भीड़-भाड़ वाले जगहों मछुआ पट्टी रोड, रेलवे स्टेशन मोड़, सुभाष चौक व चीनी मिल चौक पर लोगों की उपस्थिति नहीं के बराबर ही रही। ऐसे तो दवा दुकानों के अलावे सभी दुकानें बंद ही थी। इस क्रम में कुछ देर तक हुई बारिश ने लॉकडाउन के आदेशों के अनुपालन में मददगार साबित हुआ। लोगों ने बारिश के कारण चाहकर भी बाजार आने से परहेज किया। इस संबंध में बीडीओ ने बताया कि लॉकडाउन के आदेशों के अनुपालन कराने के लिए प्रशासन सक्रिय है। आमलोगों को इसमें सहयोग करना चाहिए।
सीओ के नेतृत्व में निकाला गया पैदल मार्च
लॉकडाउन के पहले दिन बुधवार को सीओ कमल कुमार, दारोगा विकास कुमार आलोक, इंद्रजीत पांडे, नागेशवर प्रसाद व सअनि राजीव रंजन, जनार्दन पासवान सहित अन्य पुलिस बल के द्वारा फ्लैग मार्च निकाला गया। फ्लैग मार्च प्रखंड मुख्यालय चौक, गुदरी बाजार सहित अन्य जगहों से गुजरकर पुन: थाना परिसर में आकर समाप्त हुआ। सीओ के नेतृत्व में पुलिस बल पैदल मार्च कर लोगों से बेवजह घर से न निकलने की अपील की। बैंक में मौजूद उपभोक्ताओं को पुलिस प्रशासन ने साेशल डिस्टेंस में रहकर अपना कार्य निपटारा करने की सलाह दी।
साथ ही बेवजह भीड़ नहीं लगाने के लिए लोगों से अपील की। उन्होंने कहा कि कोरोना संक्रमण से बचाव के लिए सरकार ने लॉकडाउन किया है। जिसका अनुपालन सबको हर हाल में करना है। आदेश का पालन नहीं करने वाले के खिलाफ कार्रवाई की जाएगी। पुलिस बल को देखकर सभी दुकान बंद कर दुकानदार खिसक गये। थानाध्यक्ष संतोष कुमार ने बताया कि अब लॉकडाउन का उलंघन करने वालों की खैर नहीं । पकड़े जाने पर वैसे लोगों काे जेल भेजा जाएगा। इस दौरान अधिकारियों ने बिना मतलब के सड़कों पर घूम रहे लोगों से लॉकडाउन का पालन करने की अपील की।
प्रोफेसर डॉ. विनोद कुमार की कोरोना से मौत
आरबी कॉलेज दलसिंहसराय के प्रोफेसर डॉ. विनोद कुमार की कोरोना से मौत हो गई। प्रोफेसर डॉ. विनोद मुख्य रूप से मधुबनी जिले के खजौली प्रखंड के मरुकिया गांव के निवासी थे। दरभंगा में रहकर वे कॉलेज आते जाते थे। कॉलेज आने के दौरान वे कोरोना संक्रमित हो गये थे। प्रो. विनोद सहरसा जिले के सिमरीबख्तियारपुर में विगत 10 दिन से साढ़ू के यहां थे। इसी दौरान उन्हें सर्दी, खांसी एवं बुखार से पीड़ित हो गये थे। लगभग 8 दिन घर पर इलाज कराने के बाद जब हालात में सुधार नही हुआ व सांस लेने में परेशानी हुई तो 2 मई को अनुमंडलीय अस्पताल सिमरी बख्तियारपुर में कोरोना जांच कराने पर पॉजिटिव निकला। 2 मई को ही बेहतर इलाज के लिये दरभंगा ले जाने के क्रम में उनकी मौत हो गई। परिजन प्रोफेसर के पैतृक गांव मधुबनी के खजौली प्रखंड के मरुकिया में अंतिम संस्कार किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva zho_Hant eng_Latn